**020 87 URED ZA LJUDSKA PRAVA I PRAVA NACIONALNIH MANJINA**

**OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA**

***Obrazloženje ostvarenja prihoda i rashoda, primitaka i izdataka u izvještajnom razdoblju***

**PRIHODI I PRIMICI**

Ured za ljudska prava i prava nacionalnih manjina ostvaruje prihode:

* u okviru skupine prihoda 67 Prihodi iz proračuna te izvora financiranja 11 Opći prihodi i primici. Prihodi iz proračuna u prvom polugodištu 2024. ostvareni su u iznosu 44.702.987,09 eura.

**RASHODI I IZDACI**

Ukupni rashodi u prvom polugodištu 2024. godine izvršeni su u iznosu 44.702.987,09 eura, odnosno 71,04% ukupno planiranih financijskih sredstava za 2024. godinu. U odnosu na isto razdoblje prethodne godine ukupni rashodi veći su za 136,29%.

**Rashodi poslovanja**

Rashodi poslovanja u prvom polugodištu 2024. godine izvršeni su u iznosu 44.702.987,09 eura, što je 71,09% planiranih financijskih sredstava za 2024. godinu u okviru rashoda poslovanja. U odnosu na isto razdoblje prethodne godine rashodi poslovanja veći su za 136,29%.

***Rashodi za zaposlene***

Rashodi za zaposlene u prvom polugodištu 2024. godine izvršeni su u iznosu 304.538,31 eura što predstavlja 24,69% planiranih financijskih sredstava za zaposlene. U odnosu na isto razdoblje prethodne godine rashodi za zaposlene su povećani za 4,00%. Navedeno povećanje je rezultat povećanja osnovice sukladno Dodatku III. Kolektivnog ugovora za državne službenike i namještenike („Narodne novine“, broj 128/2023), povećanja koeficijenata državnim službenicima sukladno Zakonu o plaćama u državnoj službi i javnim službama („Narodne novine“ broj 155/2023) i Uredbi o nazivima radnih mjesta, uvjetima za raspored i koeficijentima za obračun plaće u državnoj službi (“Narodne novine” broj 22/2024) te isplate godišnje nagrade za uskršnje blagdane sukladno Dodatku III. Kolektivnom ugovoru za državne službenike i namještenike (“Narodne novine“, broj 128/2023).

***Materijalni rashodi***

Materijalni rashodi u prvom polugodištu 2024. godine izvršeni su u iznosu 44.802,78 eura što predstavlja 1,73% planiranih financijskih sredstava za 2024. godinu u okviru materijalnih rashoda. U odnosu na isto razdoblje prethodne godine materijalni rashodi manji su za 4,51%.

U prvom polugodištu 2024. godine na:

* izvoru financiranja 11 – Opći prihodi i primici – sredstva su utrošena na službena putovanja, naknade za prijevoz na posao i s posla, uredski materijal, telekomunikacijske usluge, tisak, najamnine za opremu i licence, sistematske preglede, intelektualne usluge, računalne usluge, putne troškove dolaska na sjednice i radne sastanke te reprezentaciju.

***Financijski rashodi***

Financijski rashodi u prvom polugodištu 2024. godine izvršeni su u iznosu 0,10 eura. Rashodi se odnose na kamate za telekomunikacijske usluge.

***Naknade građanima i kućanstvima na temelju osiguranja i druge naknade***

Naknade građanima i kućanstvima na temelju osiguranja i druge naknade u prvom polugodištu 2024. godine izvršeni su u iznosu od 8.645,90 eura što predstavlja 7,18% planiranih financijskih sredstava za 2024. godinu u okviru navedenih naknada. Sredstva su utrošena za poboljšanje uvjeta i kvalitete života pripadnika romske nacionalne manjine u Republici Hrvatskoj sukladno Suglasnosti za raspodjelu financijskih sredstava za romsku nacionalnu manjinu Povjerenstva za praćenje provedbe Nacionalne strategije za uključivanje Roma za razdoblje od 2021. – 2027.

Manji udio utrošenih sredstava posljedica je nemogućnosti održavanja sjednice Povjerenstva za praćenje provedbe Nacionalne strategije za uključivanje Roma zbog imenovanja novih članova iz redova tijela državne uprave. Prva sjednica Povjerenstva za praćenje provedbe Nacionalne strategije za uključivanje Roma u novom sazivu planirana je 06. rujna 2024. godine.

***Ostali rashodi***

Ostali rashodi u prvom polugodištu 2024. godine izvršeni su u iznosu od 44.345.000,00 eura što predstavlja 82,89% planiranih financijskih sredstava za 2024. godinu u okviru ostalih rashoda. Sredstva su utrošena za provedbu Operativnih programa za nacionalne manjine.